Sikkerhedsbrud - opgave

Denne opgave er en individuel opgave, hvor du skal finde cases (eksempler) på virksomheder der er blevet angrebet eller på anden måde ikke har kunnet beskytte deres borgeres/brugeres data.

**Opgavens omfang:**Der er afsat 60 minutter af til opgaven.

# Opgave

 Du skal i din præsentation finde et eller flere tilfælde af angreb i hver af nedenstående kategorier:

* Private ”danske” virksomheder – tag gerne udgangspunkt i detailvirksomheder, fx en der ligger på strøget i din by.
* Offentlige instanser i Danmark, det du måske kender som kontorarbejdspladser, fx Skat, Politiet, din Kommune, Regioner eller lign.
* Globale private virksomheder, tag gerne udgangspunkt i en dansk produktionsvirksomhed, der sælger sine varer i hele verden.

# Præsentation

Du skal i din præsentation lægge vægt på at finde forskellige typer af angreb, forskellige måder at håndtere sikkerhedsbruddet på og hvilken betydning det har for dig som borger.

Der afsluttes med fremlægning i klassen.

# Portfolio

Husk at din præsentation/PowerPoint indgår i din portfolio som danner grundlag for din eksamen, og den skal derfor også afleveres som normalt.